

**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

**Nr.2511 din data de 12.01.2023**

**REFERAT DE APROBARE**

**privind acordarea ajutorului de urgență de lemne de foc**

**din fondul forestier proprietate a UAT Târgu Mureş pentru persoanele/familiile din zonele defavorizate de pe raza municipiului Târgu Mureş în cantitate de 150 MC, pentru perioada sezonului rece 2023**

Prezentul proiect de hotărâre a fost elaborat în vederea susţinerii persoanelor/familiilor din municipiul Târgu Mureş, prin acordarea, în sezonul rece 2023, a ajutorului de urgență sub formă de lemne de foc.

Iniţiativa de susţinere este determinată în special de situaţia epidemiologică, urmare a răspândirii infecţiei COVID-19 şi efectele acesteia asupra situaţiei materiale a locuitorilor municipiului Târgu Mureş (pierderea locului de muncă, şomaj tehnic, lipsa/insuficienţa veniturilor etc.)

Beneficiarii sunt persoanele/familiile din zonele defavorizate de pe raza municipiului Târgu Mureş care se încălzesc cu lemne şi care nu sunt racordate la reţeaua de gaze naturale.

Se propune, ca începând cu data aprobării prezentei categoriile de persoane sus menţionate din municipiul Târgu Mureş, vor depune cerere pentru acordarea ajutorului sub formă de lemne de foc la Direcţia de Asistenţă Socială Târgu Mureș, cu anexarea copiei actului de identitate al tuturor membrilor de familie, a declarației pe propria răspundere că încălzirea locuinței se face cu lemne. Personalul Direcției de Asistență Socială va efectua ancheta socială pentru stabilirea dreptului cu privire la acordarea ajutorului de urgență.

Persoana care completează şi depune cererea de acordare a ajutorului de urgență sub formă de lemne de foc este titularul ajutorului, iar familia este beneficiarul ajutorului.

Direcţia de Asistenţă Socială Târgu Mureș va întocmi şi va asigura aprobarea listelor finale ale titularilor de ajutor de urgență prin dispoziție primar şi le va înainta prin adresă Serviciului Public Administratia Domeniului Public

Serviciul Public Administratia Domeniului Public va elibera cu titlu gratuit, în limita stocului disponibil, un volum de lemne de foc de maxim 3m3/familie în baza listelor prezentate de către Direcţia de Asistenţă Socială Târgu Mureș.

Serviciul Public Administratia Domeniului Public va întocmi/aproba graficele de repartizare a lemnelor şi le va prezenta Primarului, cu anexarea listelor beneficiarilor.

Serviciului Public Administratia Domeniului Public va prezenta Direcţiei de Asistenţă Socială Târgu Mureș listele beneficiarilor care au primit ajutorul sub formă de lemne şi cantitatea acordată.

De asemenea, Serviciul Public Administratia Domeniului Public va informa lunar Primarul Municipiului Târgu Mureş despre numărul beneficiarilor de ajutor, cantitatea livrată şi stocul rămas disponibil.

Serviciul Public Administratia Domeniului Public va efectua toate demersurile legate de exploatarea şi aprovizionarea cu lemn de foc din fondul forestier proprietate a UAT Târgu Mureş, în condiţiile legii şi in conformitate cu prevederile amenajamentului legal in vigoare.

Beneficiarii ajutorului au obligația să își asigure, prin forțe proprii, transportul și încărcarea/descărcarea materialului lemnos.

Astfel, am iniţiat proiectul de hotărâre alăturat privind acordarea ajutorului sub formă de lemne de foc din fondul forestier proprietate a UAT Târgu Mureş, pe care îl supun spre aprobare Consiliului local al municipiului Târgu Mureş.

**Consilier local municipal,**

**Venczi Vidor Janos**



**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

Proiect

**(nu produce efecte juridice) \***

**Iniţiator**

**Consilier local municipal,**

**Venczi Janos Vidor**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2023**

**privind acordarea ajutorului de urgență de lemne de foc**

**din fondul forestier proprietate a UAT Târgu Mureş pentru persoanele/familiile din zonele defavorizate de pe raza municipiului Târgu Mureş în cantitate de 150 MC, pentru perioada sezonului rece 2023**

***Consiliul local al municipiului Târgu Mureş, întrunit în şedinţă ordinară de lucru,***

**Având în vedere:**

* Referatul de aprobare nr. 2511 din data de 12.01.2023 iniţiat de dl. consilier local municipal Venczi Janos Vidor privind acordarea ajutorului de urgență de lemne de foc din fondul forestier proprietate a UAT Târgu Mureş pentru persoanele/familiile din zonele defavorizate de pe raza municipiului Târgu Mureş în cantitate de 150 MC, pentru perioada sezonului rece 2023
* Raportul Direcţiei juridice din cadrul aparatului de specialitate al Municipiului Târgu Mureş
* Raportul Serviciului public Administratia Domeniului Public
* Raportul Direcţiei de Asistenţă Socială Târgu Mureș
* Raportul Comisiilor de specialitate din cadrul Consiliului local municipal Târgu Mureş;

**În conformitate cu prevederile :**

* Legea nr. 46/2008 – Codul Silvic, cu modificările şi completările ulterioare;
* Hotărârea de Guvern nr. 715/2017 pentru aprobarea Regulamentului de valorificare a masei lemnoase din fondul forestier proprietate publică cu modificarile si completarile ulterioare.
* Art. 28 alin. (1), alin. (2) şi alin(5) din Legea nr. 416/2001 privind venitul minim garantat cu modificările și completările ulterioare;
* Art.11 alin. 1 lit (b) și art.15 alin (3) din Legea nr. 292/2011 Legea Asistenței sociale, republicată, cu modificările și completările ulterioare;
* Legii nr. 24/2000 privind normele de tehnică legislativă pentru elaborarea actelor normative, republicată, a art. 7 alin. (13) din Legea nr. 52/2003 privind transparenţa decizională în administraţia publică, republicată, cu modificarile si completarile ulterioare.
* art. 129 alin.(1), alin.(14), art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ,

**H o t ă r ă ş t e** :

**Art. 1.** Se aprobă acordarea ajutorului de urgență de lemne de foc din fondul forestier proprietate a UAT Târgu Mureş pentru persoanele/familiile din zonele defavorizate de pe raza municipiului Târgu Mureş în cantitate de 150 MC, pentru perioada sezonului rece 2023

**Art. 2.** Se aprobă Regulamentul de acordare a ajutorului de urgență sub formă de lemne de foc este prevăzut în anexa nr. 1, care face parte integrantă din prezenta hotărâre.

**Art. 3.** Cu aducerea la îndeplinire a prevederilor prezentei hotărâri se încredinţează Direcţia de Asistenţă Socială Târgu Mureș şi Serviciului Public Administratia Domeniului Public.

**Art. 4.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. 5.** Prezenta hotărâre se comunică:

* Direcţiei de Asistenţă Socială Târgu Mureș;
* Serviciului Public Administratia Domeniului Public
* d-lui consilier Venczi Janos Vidor.

**Viză de legalitate,**

**Secretar General al Municipiului Târgu Mureș**

**Bordi Kinga**

**Anexa nr. 1**

**Regulamentul de acordare a ajutorului de urgență sub formă de lemne de foc**

1. Beneficiarii ajutorului de urgență sub formă de lemne de foc suntpersoanele singure şi familiile care nu deţin locuinţe în proprietate personală şi care locuiesc în barăci sau alte locuinţe improvizate in zonele defavorizate de pe raza municipiului Târgu Mureş ale căror locuinţe se încălzesc cu lemne, în perioada sezonului rece 2023.
2. Condiții de acordare:

* Persoanele/familiile să aibă domiciliul/reședința pe raza Municipiului Târgu Mureș;
* Persoana care a depus cererea să nu mai fi beneficiat sau să beneficieze în acel an de „Ajutor pentru încălzire gaz/electricitate sau/şi „ajutor de încălzire cu material lemnos” potrivit legii şi nici de alte ajutoare de încălzire cu gaz/electricitate sau material lemnos acordate prin dispoziţie de primar;
* persoanele fizice, proprietari de fond forestier, păşuni împădurite sau fâneţe acoperite cu vegetaţie forestieră, din care îşi pot acoperi cantitatea de lemn necesară încălzirii locuinţelor, de minim 10 m3 pe an, nu pot beneficia de lemn de foc pentru încălzirea locuinţelor.

1. Cererea tip, anexă la prezentul regulament, se va depune la sediul Direcției de Asistență Socială Târgu Mureș, cu sediul în Târgu Mureș, str. Gheorghe Doja nr. 9, camera 8, însoțită de următoarele acte doveditoare:

* Copia actului de identitate al membrilor de familie;
* Declarația pe propria răspundere că încălzirea locuinței se face cu lemne.

1. Direcția de Asistență Socială Târgu Mureș, prin compartimentele de specialitate va efectua ancheta socială prin care se va verifica situaţia locativă a beneficiarilor şi se va stabili dacă sunt îndeplinite condiţiile pentru acordarea dreptului la ajutorul de urgență sub formă de lemne de foc.
2. Direcţia de Asistenţă Socială Târgu Mureș va întocmi şi va asigura aprobarea listelor finale ale titularilor de ajutor de urgență prin dispoziție de primar şi le va înainta prin adresă Serviciului Public Administratia Domeniului Public.
3. După organizarea licitației pentru vânzarea de masă lemnoasă potrivit prevederilor legale în vigoare, Serviciului Public Administratia Domeniului Public va elibera cu titlu gratuit, în limita stocului disponibil, un volum de lemne de foc de maxim 3m3/familie în baza listelor prezentate de către Direcţia de Asistenţă Socială Târgu Mureș.
4. Serviciului Public Administratia Domeniului Public va întocmi/aproba graficele de repartizare a lemnelor şi le va prezenta Primarului, cu anexarea listelor beneficiarilor.
5. Serviciului Public Administratia Domeniului Public va prezenta Direcţiei de Asistenţă Socială Târgu Mureș listele beneficiarilor care au primit ajutorul sub formă de lemne şi cantitatea acordată.
6. Serviciului Public Administratia Domeniului Public va informa lunar Primarul Municipiului Târgu Mureş despre numărul beneficiarilor de ajutor, stocul la lemne utilizat şi rămas disponibil.
7. Beneficiarii ajutorului de lemne au obligaţia să îşi asigure, prin forţe proprii, transportul şi încărcarea/descărcarea materialului lemnos.
8. Lemnul de foc primit în condiţiile de mai sus de către beneficiari, nu poate face obiectul comercializării către alte persoane fizice sau juridice.
9. Materialul lemnos se va livra conform programărilor întocmite de către Serviciului Public Administratia Domeniului Public.

**Anexa nr. 1 la Regulament**

**CERERE**

**Către,**

**Direcția de Asistență Socială Târgu Mureș**

Subsemnatul\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, având CI seria\_\_\_\_\_,

nr. \_\_\_\_\_\_\_\_\_, CNP\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, nr. telefon\_\_\_\_\_\_\_\_\_\_\_\_\_\_\_\_\_\_\_, cu domiciliul/reședința în Târgu Mureș, str. \_\_\_\_\_\_\_\_\_\_\_\_\_\_\_\_, nr.\_\_\_\_\_\_, prin prezenta solicit acordarea ajutorului de urgență sub formă de lemne de foc.

Totodată, declar următoarele:

* Nu am în proprietate fond forestier din care aș putea acoperi cantitatea de lemn necesară încălzirii locuinței, de minimum 10 m3/an;
* Am luat la cunoștință că materialul lemnos este fără drept de comercializare;
* Nu beneficiez și nu voi beneficia în sezonul rece 2022-2023 de ajutor pentru încălzire gaz/electricitate sau/şi „ajutor de încălzire cu material lemnos” potrivit legii şi nici de alte ajutoare de încălzire cu gaz/electricitate sau material lemnos acordate prin dispoziţie de primar;
* Declar pe proprie răspundere că încălzirea locuinței pentru care solicit ajutor de urgență se face cu lemne.

Anexez:

* Copie carte de identitate a membrilor de familie;

Data Semnătura

**R O M Â N I A**

**JUDEŢUL MUREŞ**



**CONSILIUL LOCAL AL MUNICIPIULUI TÂRGU MUREŞ**

**Referat de urgentare**

**la proiectul de hotărâre**

**privind acordarea ajutorului de urgență de lemne de foc**

**din fondul forestier proprietate a UAT Târgu Mureş pentru persoanele/familiile din zonele defavorizate de pe raza municipiului Târgu Mureş în cantitate de 150 MC, pentru perioada sezonului rece 2023**

Conform prevederilor art.7 alin. (13) din Legea nr.52/2003 privind transparenţa decizională în administraţia publică, republicată potrivit căruia ,,prin excepţia de la prevederile alin.(2), în cazul reglementării unei situaţii urgente sau a uneia care, din cauza circumstanţelor sale excepţionale, se impune adoptarea de soluţii imediate, în vederea evitării unei grave atingeri aduse interesului public, proiectele de acte normative se supun adoptării şi anterior expirării termenului prevăzut de respectivul alineat.”

Prezentul proiect de hotărâre a fost elaborat în vederea susţinerii persoanelor/familiilor din municipiul Târgu Mureş, prin acordarea, în sezonul rece 2023, a ajutorului de urgență sub formă de lemne de foc.

Iniţiativa de susţinere este determinată în special de situaţia materială a locuitorilor municipiului Târgu Mureş (pierderea locului de muncă, şomaj tehnic, lipsa/insuficienţa veniturilor etc.

Având în vedere că doar în momentul de faţă s-a clarificat care direcţiune gestionează aceste activităţi ale fondului forestier proprietate UAT Municipiul Targu Mures, situaţia creată în sensul că anumite activităţi ale fondului forestier proprietate UAT Municipiul Targu Mures au trecut de la Serviciul Public Ecologie Peisagistica şi Salubrizare Urbana din Municipiul Târgu Mures la Serviciul Public Administraţia Domeniului Public.

Luând în considerare cele mai sus menţionate, precum şi sezonul rece care va urma, este imperios necesar a se furniza materie primă, sub forma de lemne de foc, necesară pentru încălzirea gospodăriilor, astfel încât ca persoanele care în sezonul rece se întreţin şi se încălzesc cu lemne, să nu îndure frig, solicit susţinerea în regim de urgenţă conform prevederilor art.7 alin. (13) din Legea nr.52/2003, a proiectului de hotărâre sus amintit, în şedinţa Consiliului local municipal Târgu Mureş care se va convoca în luna ianuarie.

**Venczi Vidor Janos**